પોરબંદરના  સુભાષનગર વિસ્તાર માં  છેલ્લા ૧૫  દિવસથી પાલિકા દ્વારા પાણીનું વિતરણ કરવામાં ન આવતા લોકોને ભારે હાલાકીનો સામનો કરવો પડી રહ્યો હતો  પાલિકા દ્વારા પાણી વિતરણ કરવાનું બંધ થતા લોકોને પાણી માટે દુર આવેલી ડંકીઓ  સુધી  જવું પડે છે, પરંતુ આ વિસ્તાર સમુદ્ર થી નજીક હોવાથી ડંકીઓ માં  પણ ખુબ ખારું   પાણી આવે છે   જેના કારણે આ વિસ્તાર ના લોકો ને છેલા કેટલાક દિવસો થી  પાણી વેચાતું લેવું પડે તેવી સ્થિતિ સર્જાઈ હતી આ  અંગે રજુઆતો કરવા છતાં યોગ્ય ન થતા  કંટાળી અને આજે એ વિસ્તાર ની ૧૦૦ થી વધુ મહિલાઓ રણચંડી બની હતી અને ઉગ્ર રોષ સાથે પાલિકા એ ઘસી ગઈ હતી સાથે સ્થાનિક યુવાનો અને આગેવાનો પણ પાલિકા એ રજૂઆત કરવા દોડી ગયા હતા અને પોતાના વિસ્તાર ના સુધરાઈ સભ્ય અશોક ભાદ્રેચા જ પાલિકા પ્રમુખ હોવા છતાં પ્રમુખ ના  વિસ્તાર માં જ પીવા ના પાણી નો વિકટ પ્રશ્ન સર્જાયો છે  તેવું જણાવી  પાલિકા ના પટાંગણ માં ઉગ્ર રોષ સાથે સુત્રોચ્ચાર પણ કર્યા હતા અને આક્રોશ પૂર્વક એવું જણાવ્યું હતું કે  આ વિસ્તારમાં પાણીના ટાંકાની રીક્ષાઓ બોલાવવી પડે છે અને 250 રૂપીયામાં પાણી ખરીદવું પડે છે.